La deserció de Yem Sambaur i d'altres diputats als Liberals el 1948, així com el posterior assassinat del líder demòcrata, Ieu Koeus, el 1950, per part d'un membre de l'entorn de Norindeth, van comportar un període de fragmentació i divisió al partit. Tot i així, i encara que els liberals van millorar els resultats, els demòcrates van seguir atraient bona part dels membres de l'elit intel·lectual khmer durant el període que precedir a la independència de Cambodja, el 1953, aconseguint mantenir el suport dels funcionaris civils i de les classes educades urbanes. Son Ngoc Thanh, primer ministre durant l'ocupació japonesa del país, també va formar part dels demòcrates entre 1951 i 1952, moment en què va amagar-se als boscos del nord de Cambodja, on va començar el seu propi moviment independentista, aquest de dretes.